HR
15.5.2023.
Službeni list Europske unije
C 173/21
Žalba koju je 22. veljače 2023.
podnijela Autoridad Portuaria de Bilbao protiv presude Općeg suda (peto vijeće) od 14. prosinca 2022.
u predmetu T-126/20, Autoridad Portuaria de Bilbao/Komisija (Predmet C-110/23 P) (2023/C 173/29) Jezik postupka: španjolski Stranke Žalitelj: Autoridad Portuaria de Bilbao (zastupnici: D. Sarmiento Ramírez-Escudero i X. Codina García-Andrade, odvjetnici) Druga stranka u postupku: Europska komisija
Žalbeni zahtjevi Žalitelj od Suda zahtijeva da: — ukine presudu Općeg suda zbog navedena tri žalbena razloga i utvrdi da ta presuda sadržava pogrešku koja se tiče prava, — odluči o meritumu, u skladu s člankom 61.
Statuta i članka 170.
Poslovnika, te prihvati zahtjev za poništenje odluka pobijanih pred Općim sudom, koji je u prvostupanjskom postupku istaknula Autoridad Portuaria de Bilbao, — naloži Komisiji snošenje troškova koje je Autoridad Portuaria de Bilbao imala u prvostupanjskom postupku i ovom postupku pred Sudom.
Žalbeni razlozi i glavni argumenti
Prvi žalbeni razlog: Presuda Općeg suda sadržava pogrešku koja se tiče prava, a koja se temelji na povredi članka 107. stavka 1.
UFEU-a jer je njome prihvaćeno da Komisija, kada je zaključila da potpuno oslobođenje od poreza na dobit baskijskih lučkih uprava (u daljnjem tekstu „porezno oslobođenje Bizkaia”) predstavlja prednost, potonje nije ispitala kao složen skup mjera.
U potporu prvom žalbenom razlogu žalitelj navodi da se rasuđivanje Općeg suda, kada je zaključio da nisu postojale složene mjere, oslanja na puko formalne temelje koje odstupaju od materijalnog ispitivanja koje zahtijeva sudska praksa Suda.
Drugi žalbeni razlog: Presuda Općeg suda sadržava pogrešku koja se tiče prava, a koja se temelji na povredi članka 107.
UFEU-a, Uredbe 2015/1589 (1) i sudske prakse koja ih tumači, sve u vezi s člankom 4. stavkom 3.
UEU-a, člankom 296.
UFEU-a i člankom 41.
Povelje, jer se u njoj smatralo da Komisija ne može sveobuhvatno ispitati raspoložive podatke kada je općepoznato da postoji samo jedan korisnik programa potpora.
U potporu drugom žalbenom razlogu žalitelj navodi da je postojanje jednog jedinog subjekta koji je korisnik poreznog oslobođenja Bizkaia (tj.
Autoridad Portuaria de Bilbao) općepoznata činjenica utvrđena španjolskim pravnim poretkom.
U tom slučaju, iako se mjera može kvalificirati kao „program potpora” za potrebe Uredbe 2015/1589, Komisija mora sveobuhvatno ispitati raspoložive podatke.
Taj zaključak se nameće ako se uzme u obzir izvorni cilj sudske prakse koji Komisiji omogućuje da ne provede takvo ispitivanje, što je sve protumačeno s obzirom na članak 4. stavak 3.
UEU-a, članak 296.
UFEU-a i članak 41.
Povelje.
Treći žalbeni razlog: Presuda Općeg suda sadržava pogrešku koja se tiče prava, a koja se temelji na povredi članka 108.
UFEU-a i Uredbe 2015/1589, u vezi s člankom 4. stavkom 3.
UEU-a, jer se u njoj smatralo da su Komisijine obveze u postupku suradnje lakše nego li što su to one koje ima u istražnom postupku.